89/502/ETY: Komission päätös, tehty 18 päivänä heinäkuuta 1989, puhdasrotuisten jalostussikojen kantakirjaan merkitsemisen perusteista



Virallinen lehti nro L 247 , 23/08/1989 s. 0021 - 0021

Suomenk. erityispainos Alue 3 Nide 30 s. 0094

Ruotsink. erityispainos Alue 3 Nide 30 s. 0094



KOMISSION PÄÄTÖS, tehty 18 päivänä heinäkuuta 1989, puhdasrotuisten jalostussikojen kantakirjaan merkitsemisen perusteista (89/502/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY(1) ja erityisesti sen 6 artiklan 1 kohdan kolmannen luetelmakohdan, sekä katsoo, että kaikissa jäsenvaltioissa jalostajien yhdistykset, jalostusjärjestöt tai viralliset laitokset ylläpitävät ja perustavat kantakirjoja, sen vuoksi on tarpeen määrittää perusteet puhdasrotuisten jalostussikojen kantakirjaan merkitsemiselle, ennen kantakirjaan merkitsemistä on sukuperää ja yksilöintiä koskevien täsmällisten edellytysten oltava täytettyinä, kantakirjan jakamisessa eri jaksoihin olisi otettava huomioon se, etteivät tietyntyyppiset eläimet jää pois kantakirjasta, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Rotunsa kantakirjan pääjaksoon merkitsemistä varten puhdasrotuisen jalostussian: - on polveuduttava vanhemmista ja isovanhemmista, jotka on merkitty kyseisen rodun kantakirjaan, - on oltava yksilöity syntymän jälkeen kyseisen kirjan sääntöjen mukaisesti, - polveutumisen on oltava todettu kantakirjan mukaisesti. 2 artikla Kantakirjan pääjakso voidaan jakaa useisiin jaksoihin eläinten ominaispiirteiden mukaan. Vain puhdasrotuiset jalostussiat, jotka täyttävät 1 artiklassa määrätyt perusteet, voidaan merkitä yhteen näistä jaksoista. 3 artikla 1 Kantakirjaa pitävä jalostajien yhdistys tai jalostusjärjestö voi päättää, että naaras, joka ei ole 1 artiklassa määrättyjen perusteiden mukainen, voidaan merkitä kyseisen kantakirjan lisäjaksoon. Naaraan on täytettävä seuraavat vaatimukset: - oltava yksilöity kantakirjan sääntöjen mukaisesti, - katsottava olevan yhdenmukainen rotustandardien kanssa, - täytettävä kantakirjan säännöissä asetetut vähimmäiset ominaispiirteet, 2 Edellä 1 kohdan toisessa ja kolmannessa luetelmakohdassa mainitut vaatimukset voivat olla eriytetyt sen mukaan, kuuluuko naaras rotuun, vaikka sillä ei ole tunnettua alkuperää tai se on saatu jalostajien yhdistyksen tai jalostusjärjestön hyväksymästä risteytysohjelmasta. 4 artikla Naaras, jonka emä ja emänemä on merkitty kantakirjan lisäjaksoon 3 artiklan 1 kohdassa määrätyllä tavalla ja jonka isä, isänisä ja emänisä on merkitty kantakirjan pääjaksoon 1 artiklan perusteiden mukaisesti, katsotaan puhdasrotuiseksi naaraaksi ja merkitään kantakirjan pääjaksoon 1 artiklan mukaisesti. 5 artikla Jos kirjassa on useita jaksoja, erityisillä ominaispiirteillään jäsenvaltiossa olevista samanrotuisista eläimistä erottuva, toisesta jäsenvaltiosta oleva puhdasrotuinen jalostussika merkitään siihen kirjan jaksoon, jonka ominaispiirteitä se vastaa. 6 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 382, 31.12.1988, s. 36